Foto: Toshkent shahar hokimligi matbuot xizmati Bugun, 26 sentabr kuni Toshkent shahar hokimligida Fransiyaning Suez kompaniyasi vakili Gabriyel Miguyez bilan uchrashuv bo‘lib o‘tdi. Toshkent shahar hokimligi matbuot xizmati xabariga ko‘ra, muzokaralarda poytaxt hududida suv resurslaridan oqilona foydalanish, biologik chiqindilarni qayta ishlashni rivojlantirish masalalari muhokama etildi. Bu borada hamkorlikda amalga oshiriladigan istiqbolli loyihalar bo‘yicha ham fikr almashildi. Ma’lumot uchun, Suez kompaniyasi 160 yildan ortiq tarixga ega bo‘lib, dunyoning 5 qit’asida suv resurslaridan samarali foydalanish sohasida faoliyat yuritadi.